# name
Tropicália (1967 - 1968): dissonàncies del passat, harmonies del futur. Orígens, consolidació i radicalització d'una revolució musical brasilera

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2020-2021, Tutor: Joan Cuscó i Clarasó

# metadata.dc.description.abstract[].value
El «moviment tropicalista» o «Tropicália», tal com s’explicarà amb més profunditat durant el transcurs d’aquest treball, va ser un moviment cultural brasiler amb la música com a eix vertebrador, que es va produir a finals de la dècada dels seixanta del segle XX.
Eren uns anys en què el Brasil passava per un període fosc a causa de la dictadura militar (que va començar l’1 d’abril de 1964 i va durar fins el 15 de març de 1985), la qual oprimia els drets i les llibertats dels ciutadans i la lliure expressió artística. Davant de l’opressió i la manca de llibertat d’expressió i de creació que es vivia, i tal com apunten els principals teòrics del moviment, el Tropicalisme va suposar una de les transformacions més violentes i profundes de la història recent del Brasil, no només en la música popular, sinó un abans i un després en la cultura brasilera, revolucionant la manera d’expressar-se a partir de l’art, el qual passaria a ser un vehicle per expressar la dissidència política.
Quan en el títol diem «dissonàncies del passat, harmonies del futur», ho fem per emfatitzar aquest caràcter renovador i trencador que el moviment va tenir respecte al Brasil de l’època. No només a l’àmbit polític, sinó que també va revolucionar el terreny artístic, sobretot el musical, ja que va aportar noves sonoritats fins abans inexplorades en aquell context.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
Tropicália (1967 - 1968): dissonàncies del passat, harmonies del futur. Orígens, consolidació i radicalització d'una revolució musical brasilera